Pühapäeval tähistas Kunda kogudus pühakoja 75. aastapäeva.  Koguduse diakoni Tõnu Taremaa sõnul oli pool tuhat inimest mahutavas pühakojas kirikulisi üle poolesaja. Jumalateenistusel teenisid Viru praost Avo Kiir ning diakonid Tõnu Taremaa ja Enn Salveste. Laulis muusikakooli vilistlaste koor, tervitusi tõid Kunda linnapea ja volikogu esimees. Orelil mängis koguduse  organist Indrek Vilumets.  Arhitekt Ernst Kühnerti (1885-1961) kavandatud pühakoda sai valmis 75 aastat tagasi ja pühitseti 8. jaanuaril 1928. (Kunda kiriku tutvustusega algab ka 2003. a seinakalender «Eestimaa kirikud».)